









ПРОЕКТ!
ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ПРАВНАТА ПОМОЩ

(обн., ДВ, бр. 79 от 2005 г.; изм., бр. 105 от 2005 г., бр. 17 и 30 от 2006 г., бр. 42 от 2009 г., бр. 32, 97 и 99 от 2010 г., бр. 9, 82 и 99 от 2011 г., бр. 82 от 2012 г., бр. 15 и 28 от 2013 г., бр. 53 от 2014 г., бр. 97 от 2016 г., бр. 13 и 63 от 2017 г., бр. 7, 56, 77 и 92 от 2018 г., бр. 24 и 101 от 2019 г., бр. 102 от 2022 г., бр. 11, 66 и 84 от 2023 г., бр. 18 от 2024 г. и бр. 16, 51 и 69 от 2026 г.)

§ 1. В чл. 11 ал. 2 се изменя така:

„(2) Председателят и заместник-председателят на НБПП се назначават и освобождават със заповед на министъра на правосъдието.“

§ 2. В чл. 14 се правят следните изменения и допълнения:

1. В ал. 1, т. 2 накрая добавя „както и при действия, които накърняват престижа на НБПП“.

2. Създава се нова ал. 2:

„(2) Мандатът на председателя и на заместник-председателя на НБПП се прекратява предсрочно и:

1. при придобито или упражнено право на пенсия за осигурителен стаж и възраст;
2. когато е отпусната пенсия за осигурителен стаж и възраст в намален размер по чл. 68а от Кодекса за социално осигуряване;

3. когато трудовото правоотношение е възникнало след като е придобито и упражнено право на пенсия за осигурителен стаж и възраст, включително когато е упражнено правото на пенсия за осигурителен стаж и възраст в намален размер по чл. 68а от Кодекса за социално осигуряване.“

3. Досегашната ал. 2 става ал. 3 и се изменя така:

„(3) В случаите по ал. 1 председателят на Висшия адвокатски съвет внася предложение за предсрочно прекратяване на мандата.“

4. Досегашната ал. 3 става ал. 4 и в нея думите „Министерският съвет или“ се заличават.

5. Създава се ал. 5:
,,(5) При предсрочно прекратяване на мандата на председателя на НБПП до назначаването на нов председател неговите функции се изпълняват от заместник-председателя, а при липса на такъв – от член на НБПП, определен от министъра на правосъдието.“
6. Досегашната ал. 4 става ал. 6.

§ 3. В чл. 16 думите „240 лева“ се заменят със „122,71 евро“.

Преходни и заключителни разпоредби
§ 4. Този закон се прилага и по отношение на заварените към датата на влизането му в сила правоотношения.

§ 5. (1) В едномесечен срок от влизането в сила на този закон Министерският съвет предава на Министерството на правосъдието всички архивни дела по чл. 11, ал. 2, свързани с назначаването и освобождаването на председателите и заместник-председателите на Националното бюро за правна помощ.
(2) В тримесечен срок от влизането в сила на този закон Министерският съвет привежда в съответствие с него Правилника за устройството и дейността на Националното бюро за правна помощ.

